ત્રાસવાદી ધારામાં કરવામાં આવેલા સુધારા પર પાક. પ્રમુખ મમ્નૂન હુસૈને સોમવારે સહી કરીને મંજૂરી આપી દીધી કે તરત જ પાકિસ્તાન પોલીસે જમાત-ઉદ-દાવાના મુખ્યાલયના માર્ગો પર સુરક્ષાના બહાને મૂકેલી આડશો દૂર કરી દઇને બધા જ માર્ગો પ્રજા માટે ખુલ્લા કરી દીધા…! પાકિસ્તાનના પોલીસ વડાને આના માટે ત્યાંની સુપ્રીમ કોર્ટના મુખ્ય ન્યાયમૂર્તિએ ડફણું ફટકાર્યું હતું. ચીફ જસ્ટિસ સાકીબ નાસીરે આઇ.જી. ને સ્પષ્ટ કહી દીધું હતું કે, એ આડશો દૂર નહીં કરો તો, તમારું શું કરવું એ અમે નક્કી કરશું ! આમ વૈશ્ર્‌ેવિક દબાણના કારણે પાકિસ્તાન ઘૂંટણીએ પડી ગયું. છેલ્લા ત્રણ વર્ષોથી યુએન દ્વારા અપાતી આતંકી સંસ્થાઓ અને વ્યક્તિઓની યાદીને પાકિસ્તાન ગણકારતું નહોતું. ગયા નવેમ્બર મહિનામાં બ્યુનોસ એઇરેસ ખાતે મળેલી એ ઇન્ટરગવર્મેન્ટલ બોડીના તમામ હાજર સભ્યોએ પાકિસ્તાનને સ્પષ્ટ ચેતવણી આપી હતી કે, પેરિસ ખાતે ૧૮ ફેબ્રુઆરીથી ૨૩ ફેબ્રુઆરી સુધી મળનારી ફાયનાન્શિયલ એકશન ટાસ્ક ફોર્સની બેઠકમાં, લશ્કર-એ-તોઇબા અને જેયુડી વિરુદ્ધ લેવાયેલાં પગલાંનો સંપૂર્ણ અહેવાલ રજૂ કરજો…